Kúpna zmluva
uzatvorená v súlade s § 409 a nasl. zákona č. 513/1991 Zb., Obchodného zákonníka, v znení jeho neskorších predpisov medzi

Zmluvné strany


Dodávateľ:
Názov spoločnosti:	
Adresa:	
Štatutárny zástupca:	
IČO:	
IČDPH:	
Bankové spojenie:	
Číslo účtu:	
Zapísaný:	
E-mail:	
Tel.:	
(ďalej ako predajcom)

a

Objednávateľ:
Názov: 		
Adresa: 		
IČO: 		
DIČ: 		
IČ DPH: 		
Zastúpený:   	
E-mail:		
Tel.: 	
(ďalej ako kupujúcim)

Článok I Predmet zmluvy
1.1 Predmetom zmluvy je dodávka tovaru- hnuteľných vecí (ďalej ako „HV“) podľa špecifikácie uvedenej vo výzve na predkladanie ponúk: „Softvérové a hardvérové vybavenie“.

Predajca prehlasuje, že je vlastníkom HV, resp. je plne oprávnený na predaj podľa tejto zmluvy ako aj na prevedenie vlastníctva k predmetu zmluvy na kupujúceho, t.j. HV nie sú ani predmetom záložného práva, neviaznu na ňom žiadne ťarchy ani iné vecné bremená, resp. iné práva tretích osôb. Výsledkom verejného obstarávania je uzavretie tejto kúpnej zmluvy.

Článok II
[bookmark: _GoBack]Miesto a termín plnenia zmluvy
2.1 Miestom dodania je k.ú. Stropkov, Hviezdoslavova 1328, PSČ: 091 01
2.2 Predávajúci je povinný dodať a odovzdať ho v kompletnom a plne funkčnom stave kupujúcemu najneskôr do 3 mesiacov od prijatia záväznej objednávky a od nadobudnutia účinnosti tejto zmluvy, čo potvrdia svojím podpisom oprávnení zástupcovia predávajúceho a kupujúceho na preberacom protokole.
2.3 O dodaní HV na stanovené miesto plnenia a odovzdaní je predávajúci povinný upovedomiť kupujúceho vopred a to minimálne 10 dni pred predpokladaným termínom odovzdania HV.
2.4 V prípade porušenia povinností podľa čl. II bod 2.2 tejto zmluvy je predávajúci povinný uhradiť zmluvnú pokutu vo výške 0,05 % z kúpnej ceny v € za každý kalendárny deň omeškania.
2.5 V prípade, že predávajúci nedodá predmet zmluvy ani v dohodnutom náhradnom termíne, predávajúci je povinný uhradiť všetky zmluvné pokuty a náhrady škôd, ako aj všetky ďalšie súvisiace škody spôsobené nedodržaním tejto kúpnej zmluvy.


Článok III
Prevod vlastníckeho práva
3.1 Vlastnícke právo prechádza z predávajúceho na kupujúceho okamihom prevzatia kompletného a plne funkčného HV v súlade s čl. II.


Článok IV
Cena a platobné podmienky
4.1 Kupujúci je povinný zaplatiť predávajúcemu za dodanie HV kúpnu cenu. Kúpna cena bola stanovená  v ponuke a je nasledovná:


	Cena bez DPH
	DPH 20%
	Cena s DPH

	
	
	




Slovom: 
Kupujúci si vyhradzuje právo kúpnu cenu upraviť v závislosti od výšky schváleného a prideleného finančného príspevku od Poskytovateľa NFP po dohode s Predávajúcim, a to znížením počtu, množstva, kusov HV podľa Prílohy č.4 : Zoznam tovarov, ktorá je účasťou cenovej ponuky úspešného uchádzača.
4.2 Kupujúci je povinný zaplatiť kúpnu celkovú cenu uvedenú bode 4.1. tohto článku na účet predávajúceho na základe faktúry - daňového dokladu s dátumom zdaniteľného plnenia v deň odovzdania HV, ktorej splatnosť je 30 dní od doručenia faktúry.
4.3 Prílohou faktúry - daňového dokladu musí byť:
· dodací list potvrdený predávajúcim, 
· protokol o prevzatí predmetu zmluvy potvrdený kupujúcim,
· všetky doklady od HV nevyhnutné na jeho prevádzku.
4.4 Protokol o prevzatí predmetu a dodací list musia obsahovať presnú špecifikáciu predmetu plnenia tejto

kúpnej zmluvy, najmä zoznam všetkých dodaných častí hnuteľných vecí s uvedením počtu kusov, prípadne výrobných čísel dodaných hnuteľných vecí alebo s uvedením ich inej výstižnej a jednoznačnej identifikácie.

Článok V 
    Ďalšie ustanovenia
5.1 Záručná doba je stanovená v dĺžke 24 mesiacov odo dňa odovzdania HV kupujúcemu. Záručná doba neplynie po dobu, po ktorú kupujúci nemôže užívať predmet zmluvy pre jeho vady, za ktoré zodpovedá predávajúci. Počas celého trvania záručnej doby predávajúci bezodplatne nahradí alebo opraví všetky diely poškodené z dôvodu zlej koncepcie, závady alebo abnormálneho poškodenia nezavineného kupujúcim, alebo v prípade neodstrániteľnej závažnej vady vymení celý tovar a to na vlastné náklady, čím nie je dotknutý nárok kupujúceho na uplatnenie náhrady škôd týmto spôsobených.
5.2 Kupujúci, má právo predmet tejto   kúpnej   zmluvy   so   zjavnými   chybami   neprevziať, s odstrániteľnými chybami HV prevziať až po ich odstránení. Ak kupujúci zistí, že predmet zmluvy v momente dodania, resp. počas trvania záručnej doby nie je v zhode s kvalitatívnymi podmienkami podľa čl. I, bezodkladne, najneskôr však do 48 hodín nahlási predávajúcemu zistenú vadu, ktorý je povinný do 48 hodín od nahlásenia vady (písomne, alebo faxom) vadu odstrániť, resp. podľa dohody pri väčšom rozsahu opravy, najneskôr však do 7 kalendárnych dní odo dňa nahlásenia vady.
5.3 Predávajúci sa zaväzuje zabezpečovať záručný servis počas platnosti záruky a vykonania záručných prehliadok podľa servisných podmienok.
5.4 Predávajúci sa zaväzuje počas životnosti HV zabezpečovať servis a dodávku náhradných dielov s nástupom do 48 hodín od nahlásenia vady/poruchy.
5.5 Predávajúci nezodpovedá za škody vzniknuté bežným opotrebovaním, neodborným použitím a zaobchádzaním s HV alebo použitím na iné účely, ako tie, na ktoré je predmet tejto zmluvy určený.



Článok VI Záverečné ustanovenia

6.1 Kupujúci a predávajúci súhlasia s podmienkami dohodnutými v tejto kúpnej zmluve, plne ich rešpektujú, čo potvrdzujú svojimi podpismi.
6.2 Táto kúpna zmluva môže byť zmenená, doplnená alebo zrušená iba súhlasným prejavom vôle oboch      zmluvných strán, a to písomným dodatkom.
6.3 Vzťahy neupravené touto kúpnou zmluvou sa riadia príslušnými ustanoveniami Obchodného zákonníka v platnom znení.
6.4 Zmluva a celý proces zadávania zákazky podlieha schvaľovaciemu procesu a je podmienené jej schválením Poskytovateľom NFP. Zmluva nadobúda účinnosť po splnení odkladacej podmienky, ktorá spočíva v tom že:
a) Dôjde k uzavretiu platnej a účinnej zmluvy o poskytnutí príspevku medzi príslušným poskytovateľom pomoci a príjemcom pomoci, ktorým je zadávateľ zákazky, a to na základe jeho žiadosti o poskytnutie príspevku predloženej v rámci výzvy na predkladanie žiadostí o príspevok a
b) dôjde k schváleniu procesu zadávania zákazky.
6.5 V prípade neuzavretia zmluvy o príspevok, alebo neschválenia procesu zadávania zákazky poskytovateľom príspevku, si zadávateľ zákazky vyhradzuje právo využiť inštitút odkladacej podmienky a následne zmluvu anulovať.
6.6 Táto kúpna zmluva je vyhotovená v troch vyhotoveniach s platnosťou originálu, z ktorých kupujúci obdrží dve originálne vyhotovenia a predávajúci jedno vyhotovenie.
6.7 V prípade, ak pri riešení sporu nedôjde k dohode medzi zmluvnými partnermi, každá strana má právo obrátiť sa na súd. Zmluvné strany sa dohodli, že tento spor bude riešený podľa slovenského práva na miestne príslušnom súde.
6.8 Táto zmluva podlieha zverejneniu v súlade s §5a Zákona č. 211/2000 Z.z. o slobodnom prístupe k informáciám v platnom znení, nadobúda platnosť dňom podpísania zmluvy oboma zmluvnými stranami a účinnosť dňom nasledujúcim po zverejnení zmluvy.
6.9 Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a vyjadrujú slobodnú a vážnu vôľu zmluvných strán, ktorá nebola prejavená v tiesni ani za nápadne nevýhodných podmienok, čo zmluvné strany potvrdzujú svojimi podpismi.




V Stropkove, dňa: .........					V ......................., dňa: .............



Za objednávateľa:						             Za zhotoviteľa:



.......................................................				          ...................................................
	Titul, meno, priezvisko								               	funkcia, názov spoločnosti						

